NACIONALINĖS ŽEMĖS TARNYBOS

PRIE APLINKOS MINISTERIJOS

DIREKTORIUS

ĮSAKYMAS

DĖL valstybinės KITOS PASKIRTIES žemės sklypŲ perdavimo valdyti, naudoti ir disponuoti jAIS patikėjimo teise AKCINEI BENDROVEI lIETUVOS AUTOMOBILIŲ KELIŲ DIREKCIJAI

2023 m. spalio 30 d. Nr. 1P-566-(1.3 E)

Vilnius

Vadovaudamasi Lietuvos Respublikos žemės įstatymo 7 straipsnio 1 dalies 6 punktu ir
4 dalimi, Lietuvos Respublikos kelių įstatymo 5 straipsnio 3 dalimi ir 10 straipsnio 2 dalimi, Valstybinės žemės sklypų perdavimo valdyti, naudoti ir disponuoti jais patikėjimo teise viešosios transporto infrastruktūros valdytojui tvarkos aprašo, patvirtinto Lietuvos Respublikos Vyriausybės 2014 m. kovo 5 d. nutarimu Nr. 208 „Dėl Valstybinės žemės sklypų perdavimo valdyti, naudoti ir disponuoti jais patikėjimo teise viešosios transporto infrastruktūros valdytojui tvarkos aprašo patvirtinimo“, 6, 14 punktais ir atsižvelgdama į akcinės bendrovės Lietuvos automobilių kelių direkcijos 2023 m. gegužės 10 d. raštą Nr. 2-6779 „Dėl žemės sklypų perdavimo“:

1. Perduodu akcinei bendrovei Lietuvos automobilių kelių direkcijai (į. k. 188710638) Nacionalinės žemės tarnybos prie Aplinkos ministerijos patikėjimo teise valdomus valstybinės žemės sklypus valdyti, naudoti ir disponuoti jais patikėjimo teise – valstybinėms funkcijoms atlikti (valstybinės reikšmės rajoniniam keliui Nr. 1606 Kepaliai–Gasčiūnai–Meškuičiai
(unikalus Nr. 4400-5140-9851) eksploatuoti):

1.1. 0,0416 ha ploto valstybinės žemės sklypą (kadastro Nr. 4785/0005:207; unikalus
Nr. 4400-5577-0064; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Joniškio r. sav., Gataučių sen., Priešginių k.;

1.2. 0,0929 ha ploto valstybinės žemės sklypą (kadastro Nr. 4785/0005:202; unikalus
Nr. 4400-5576-8673; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Joniškio r. sav., Gataučių sen., Priešginių k.;

1.3. 0,0540 ha ploto valstybinės žemės sklypą (kadastro Nr. 4785/0005:105; unikalus
Nr. 4400-5576-8330; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Joniškio r. sav., Gataučių sen., Priešginių k.;

1.4. 0,6667 ha ploto valstybinės žemės sklypą (kadastro Nr. 4785/7001:9; unikalus
Nr. 4400-5139-3318; pagrindinė žemės naudojimo paskirtis – kita, naudojimo būdas – susisiekimo ir inžinerinių tinklų koridorių teritorijos), esantį Joniškio r. sav., Gataučių sen., Priešginių k.

2. N u s t a t a u, kad valstybinės žemės sklypų, nurodytų šio įsakymo 1 punkte, vertės, apskaičiuotos pagal žemės verčių zonų žemėlapius, parengtus pagal Masinio žemės vertinimo taisykles, patvirtintas Lietuvos Respublikos Vyriausybės 2012 m. gruodžio 12 d. nutarimu Nr. 1523 „Dėl Masinio žemės vertinimo taisyklių patvirtinimo ir Lietuvos Respublikos žemės mokesčio įstatymo nuostatų įgyvendinimo“, yra:

2.1. žemės sklypo, nurodyto šio įsakymo 1.1 papunktyje, – 123,00 Eur (vienas šimtas dvidešimt trys eurai);

2.2. žemės sklypo, nurodyto šio įsakymo 1.2 papunktyje, – 258,00 Eur (du šimtai penkiasdešimt aštuoni eurai);

2.3. žemės sklypo, nurodyto šio įsakymo 1.3 papunktyje, – 86,00 Eur (aštuoniasdešimt šeši eurai);

2.4. žemės sklypo, nurodyto šio įsakymo 1.4 papunktyje, – 1 670,00 Eur (vienas tūkstantis šeši šimtai septyniasdešimt eurų).

3. Įgalioju Nacionalinės žemės tarnybos prie Aplinkos ministerijos Joniškio skyriaus vedėją pasirašyti valstybinės žemės sklypo, nurodyto šio įsakymo 1 punkte, perdavimo ir priėmimo aktą.

4. Pavedu Nacionalinės žemės tarnybos prie Aplinkos ministerijos Joniškio skyriui prižiūrėti, kad akcinė bendrovė Lietuvos automobilių kelių direkcija tinkamai vykdytų šio įsakymo nuostatas.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Bendrųjų reikalų departamento direktorė,

atliekanti direktoriaus funkcijas	Giedrė Ričkutė